NaiveNeuron/SloPal huggingface dataset:
Mazurek, Milan, poslanec NR SR (2019-06-19):
Miňo, keď vystupoval pán kapitán, tak hovoril o tom, že my máme zodpovednosť, my máme povinnosť plniť si nejaké tie aliančné povinnosti a potom tu bolo zase povedané, že tam sa všetko v rámci aliancie, ako si spomínal, prijíma konsenzom. To znamená, my nemáme žiadnu povinnosť, žiadnu zodpovednosť, nikde v zmluve o NATO sa nepíše, že máme povinnosť posielať slovenských vojakov strašiť na ruské hranice a tie klamstvá o tom, už tretíkrát, že je to dočasná prítomnosť, jednoducho už nikto nemôže brať vážne. My sme to hovorili úplne na začiatku, keď to bolo predkladané prvýkrát, že toto polročné pôsobenie bude neskôr predĺžené o ďalší rok, o ďalší rok a takto to postupne bude predlžované v podstate donekonečna. Lebo, presne, ako si hovoril ty, kde raz vstúpi noha amerického vojaka, odtiaľ už dobrovoľne neodíde. A práve preto sa intenzívne snažia pôsobiť po celej Európe. Tento konfrontačný tón, táto neustále sa prehlbujúca agresia, snaha o vyprovokovanie Ruskej federácie, ako si presne hovoril, k tomu, aby došlo k nejakému jednému nešťastnému výstrelu, k jednej nešťastne vypálenej rakete v nejakom nedorozumení, môže spôsobiť doslova vojnu, ktorá zasiahne stovky miliónov obyvateľov Európy. To môže mať katastrofické dopady, ale my sa na tomto podieľame, na tejto šialenosti, ktorá nie je ničím odôvodnená, ktorá nie je proste postavená na žiadnych racionálnych základoch. Presne tak, ako si zase hovoril, ako to bolo v Iraku, v Sýrii, v Líbyi, kde proste si Američania robia, čo chcú. Vraždia milióny ľudí, bombardujú, koho chcú, a my sa na toto pozeráme. Tá Severoatlantická aliancia, o ktorej tu píše pán predkladateľ v tom návrhu, že je postavená na hodnotách demokracie, ľudských práv, slobody, v Juhoslávii sme videli, srbský národ si dobre pamätá, akú slobodu, aké ľudské práva NATO zastupuje. A práve toto celé my jednoducho nemôžme podporovať a preto som nesmierne hrdý na to, že ako jediná politická strana tu v pléne bojujeme proti vyslaniu slovenských vojakov opätovne na ruské hranice.
Žiga, Peter, poslanec NR SR (2010-07-08):
Ďakujem pekne za slovo. Prvé zasadnutie osobitného kontrolného výboru na kontrolu činnosti Vojenského spravodajstva zasadne zajtra po skončení plenárneho zasadnutia. Ďakujem pekne.
Mikuš, Jozef, poslanec NR SR (2014-12-12):
Vážená pani podpredsedníčka Národnej rady, kolegyne, kolegovia, budeme hlasovať o návrhu uznesenia Národnej rady, v ktorom Národná rada Slovenskej republiky po prerokovaní návrhu skupiny poslancov Národnej rady Slovenskej republiky podľa čl. 88 ods. 1 a 2 Ústavy Slovenskej republiky vyslovuje nedôveru členovi vlády Slovenskej republiky Jánovi Počiatkovi, poverenému riadením Ministerstva dopravy, výstavby a regionálneho rozvoja Slovenskej republiky.
Bugár, Béla, podpredseda NR SR (2019-05-10):
Panie poslankyne!
Matovič, Igor, poslanec NR SR (2017-04-06):
Jožko, ďakujem za hrnutie rozpravy a myslím si naozaj, že tá rozprava mala zo strany opozície hlavu a pätu, kvantum argumentov, voči ktorému sa koaliční poslanci len tak chabo, chabo bránili, a mi to veľakrát pripadalo jak také povinné jazdy aj od jedného kľúčového poslanca SMER-u, ktorý teda dostal tú právomoc vystupovať za klub. Ja som normálne mal pocit, jak kebyže našiel drevené želiezko, že teda niečo mu napísali, on to môže prečítať a celý je z toho vytešený, hoci tomu nerozumel, ale tak ako v ich prípade asi to nehrá nejakú zásadnú rolu. Ale každopádne nechcem zľahčovať vážne otázniky. Pri toľkýchto obvineniach stále jeden najväčší otáznik, prečo minister Richter toto zariadenie kryje, prečo ignoruje ako v podstate analfabet na túto problematiku rozhodnutie profesionálov v tejto problematike, to znamená rozhodnutie a názor akreditačnej komisie. Osobne si myslím, že Richter bráni Čistý deň preto, lebo má špinavé svedomie, a to je dosť zásadné a mal by kvôli tomu zo svojho postu odísť. Čo sa týka rozoberania kauzy pána Tománka, pardon, nieže kauzy, ale diagnózy, trošičku mám pocit, že tak skĺzame do roviny praktík kapitána Danka, ktorý je schopný zneužiť svoju pozíciu a loviť vo vojenských archívoch a zisťovať si na opozičných poslancov, že prečo neboli odvedení, a hrabať sa v ich zdravotnej dokumentácii. Skôr by som to zobral z druhej strany, že mali by sme trošku naozaj pozerať aj v tejto veci, aj keď Tománek môže byť čert, podľa toho, čo sme popísali, a nie človek na svojom mieste, ale jeho diagnózu by som nerozoberal, skorej znova pozerať na Richtera, prečo dovolil, aby takýto človek na takomto mieste bol.
Matovič, Igor, podpredseda vlády a minister financií SR (2022-12-06):
Vážený pán predsedajúci, poprosím o opätovné otvorenie rozpravy k tomuto návrhu zákona. Ďakujem pekne.
Blanár, Juraj, podpredseda NR SR (2022-06-14):
Ďakujem, pán minister. Teraz udeľujem slovo, nech sa páči, môžete zaujať miesto určené pre navrhovateľa. Teraz udeľujem slovo spoločnému spravodajcovi z výboru pre pôdohospodárstvo a životné prostredie pánovi poslancovi Jánovi Szőllősovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru k tomuto návrhu zákona. Nech sa páči, pán spoločný spravodajca.
Zmajkovičová, Renáta, poslankyňa NR SR (2011-06-30):
Ďakujem za slovo, pán predseda. Vážený pán minister, kolegyne, kolegovia, chápem dôvody, ktoré viedli ministerstvo dopravy a výstavby a regionálneho rozvoja k návrhu tohto zákona, pretože s čiernymi stavbami a s priestupkami v stavebnom konaní samozrejme sa potýkame. A myslím si, že tieto stavby, alebo vôbec tieto zásahy traumatizujú spoločnosť a vieme o týchto problémoch. Napriek tomu som trošku zaskočená, pretože pán minister práve povedal, že ide o to, sprísniť postihy za priestupky v stavebnom konaní. A keďže som si prešla, som z toho prekvapená, že ak skutočne ideme sprísniť priestupky v stavebnom konaní, tak myslím si, že práve v priestupkoch by mal tento stavebný, mal by tento návrh zákona veľmi explicitne zadefinovať výšku pokuty. Nemali by sme vytvárať priestor pre korupčný, teda priestor pre korupciu v tomto prípade, pretože v niektorých prípadoch možno uložiť pokutu od výšky, od 30 do 1000 eur. Nebudem to všetko, samozrejme, máte to, kolegyne, kolegovia, pred sebou , takže nebudem hovoriť o tých všetkých pokutách. Ale napríklad len sa opýtam, pán minister, že za priestupok, je to písm. o), ak sa uskutoční stavba v chránenom území alebo v ochrannom pásme bez stavebného povolenia, môže sa uložiť pokuta od 3000 eur do 170 tisíc eur? Pán minister, ja sa pýtam, kto rozhodne o tejto výške pokuty, ktorá môže byť 3000 až 170 tisíc eur? To ja si osobne myslím, že malo by to byť veľmi jasne, explicitne zadefinované, že výška tejto pokuty bude 10 tisíc eur, alebo bude 20 tisíc eur. Ale ako zadefinuje presne ten správny orgán, že tá výška má byť 3 tisíc alebo 170 tisíc eur? A potom samozrejme je tu za priestupky, ak sa priestupok spácha opakovane, tak možno uložiť pokuty až do výšky dvojnásobku hornej hranice. A znovu je tam slovíčko „možno“. Takže môže aj nemusí. Tak ja si osobne myslím, že samozrejme dá sa toto dať do poriadku a vieme to ošetriť v druhom čítaní, ale osobne si myslím, že tento návrh zákona bol šitý horúcou ihlou. Ja verím, že boli k tomu dôvody, ale myslím si, že treba ho vrátiť na dopracovanie. A preto, dovoľte, aby som dala návrh v zmysle rokovacieho poriadku podľa § 73 ods. 3 písm. a), že navrhujem vrátiť návrh zákona na dopracovanie navrhovateľovi. Ďakujem.
J. Brocka, poslanec: (2005-06-30):
Dnes sme odhlasovali 6 noviel zákonov zdravotníckej reformy. Tie zákony nepredchádzala takáto správa vlády o negatívnych dôsledkoch z prijatia zdravotnej reformy. To preto, lebo príslušný rezortný minister sám hovoril o tom, že treba isté veci zmeniť, lebo niečo sme nedomysleli, urobili sa isté chyby. Pri dôchodkovej reforme diskutujeme o tom, že treba niektoré veci zmeniť, ale pán rezortný minister hovoril o tom, čo sme my kritizovali, že to sú výhody nového systému, a to, čo je zlé, tak sa choďte sťažovať k tým, ktorí dôchodkovú reformu nedokázali zaviesť skôr. Keďže pán minister odolával tlaku nielen poslancov, či koaličných, či opozičných, ale aj verejnosti, že treba o tom nielen hovoriť, ale niektoré veci treba zmeniť, tak plénum na predchádzajúcej schôdzi si vynútilo takéto uznesenie. Návrhy, ktoré sú tu o zmenách, považujem skôr za kozmetického charakteru. A myslím si, že do toho zákona by bolo potrebné vstúpiť razantnejšie. Mám nejaké návrhy, už som o nich hovoril, a myslím, že budem aj na najbližšej koaličnej rade hovoriť v rámci prerokúvania zákona o sociálnom poistení. Ďakujem za vašu pozornosť.
Paška, Pavol, predseda NR SR (2013-06-26):
Ďakujem pekne. Pán poslanec Géci je určený spravodajca. Poprosím ho o informáciu.
Aštaryová, Zuzana, poslankyňa NR SR (2011-12-01):
Ďakujem veľmi pekne. Vážený pán... (Prerušenie vystúpenia predsedajúcim.)
B. Bugár, podpredseda NR SR: (2004-09-09):
(Hlasovanie.) Prítomných je 129 poslancov, za 84, proti 11, zdržalo sa 32, nehlasovali 2. Konštatujem, že tieto body sme schválili.
Paška, Pavol, predseda NR SR (2012-08-06):
Dobre. Poprosím všetkých, aby si skontrolovali hlasovacie zariadenie a budeme hlasovať. (Hlasovanie.) Dámy a páni, poprosím vás ešte o chvíľočku, o chvíľu budete mať priestor. Prítomných bolo 81 poslancov, všetci boli za. Konštatujem, že Národná rada vyslovila súhlas s prerokovaním tohto vládneho návrhu zákona v skrátenom legislatívnom konaní. Dámy a páni, pokiaľ kolegovia z opozície rozvinú svoj oznam (rozvinutie transparentu), chcem vás informovať, že po krátkej prestávke budeme pokračovať rokovaním o vládnom návrhu zákona, ktorým sa mení zákon č. 461 o sociálnom poistení v znení neskorších predpisov. Je to tlač 141, návrh na jeho pridelenie na prerokovanie výborov je v rozhodnutí č. 131. (Prestávka.) (Po prestávke.) Teraz, dámy a páni, chceme pokračovať v rokovaní o ďalšom bode programu, takže poprosím pána ministra, aby uviedol návrh vládneho návrhu zákona o sociálnom poistení. (Rokovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 141.)
Ďuriš Nicholsonová, Lucia, podpredsedníčka NR SR (2017-02-08):
S reakciou na faktické poznámky, pán poslanec Dostál. Pani poslankyňa Zimanová, možnosť prihlásiť sa s faktickou poznámkou bola uzavretá. Ďakujem pekne.
Pellegrini, Peter, predseda NR SR (2015-02-11):
Panie poslankyne, páni poslanci, pristúpime teraz k prvému čítaniu o návrhu pána poslanca Kaníka, Eugena Jurzycu a Pavla Freša na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, tlač má č. 1344. Návrh na jeho pridelenie na prerokovanie výborom je v rozhodnutí č. 1355. Podľa programu by mal vystúpiť pán poslanec Kaník. Mám informáciu, že sa dostaví do rokovacej sály a je ešte niekde preč, takže jeho bod budeme prerokovávať ako posledný, navrhujem, z poslaneckých návrhov, ak príde, kým budeme prerokovávať tie ďalšie dva. V prípade, že by sa dnes nedostavil, budeme ich musieť prerokovať až po prerokovaní bodov pána ministra Čisláka. Takže pristúpime k ďalšiemu prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh zákona má parlamentnú tlač 1354, návrh na jeho pridelenie na prerokovanie je v rozhodnutí 1361. Pán poslanec Hraško, vy uvediete tento návrh? Takže dávam slovo poslancovi kolegovi Hraškovi, aby za skupinu poslancov návrh zákona uviedol. Nech sa páči, máte slovo.
Figeľ, Ján, podpredseda NR SR (2012-09-14):
Ďakujem. Nech sa páči, pán poslanec Mičovský.
M. Číž, podpredseda NR SR: (2006-10-19):
A zároveň, vážená pani poslankyňa a vážení páni poslanci, končím tento bod programu. Teraz by som poprosil, aby ste akceptovali trojminútovú prestávku, ktorú potrebujú naši technici, aby prepli opäť systém do štandardnej polohy. Následne pokračujeme bodom programu interpelácie. Ďakujem. (Trojminútová prestávka.) (Po prestávke.)
Sulík, Richard, podpredseda vlády a minister hospodárstva SR (2022-06-14):
Ďakujem pekne, pán predsedajúci. Cieľom tohto vládneho návrhu zákona č. 309/2009 je transpozícia smernice Európskeho parlamentu a Rady 2018/2001 o podpore využívania energie z obnoviteľných zdrojov. Týmto návrhom zákona sa predovšetkým stanovia kritériá udržateľnosti, požadované úspory emisií skleníkových plynov pre palivá z biomasy, ktoré sa používajú pri výrobe elektriny a vykurovania. Ďalej, zvyšuje sa minimálne prah úspor emisie skleníkových plynov pre biopalivá, biokvapaliny, bioplyn v doprave a také, čo sa vyrábajú v nových zariadeniach, a to tiež s cieľom zlepšiť celkovú bilanciu. Taktiež sa ustanovuje nový právny rámec vydávania záruk pôvodu pre plyn z obnoviteľných zdrojov, čím sa vytvorí jednotný prostriedok preukázania pôvodu plynu z obnoviteľných zdrojov koncovým odberateľom. Tiež sa umožní vydávanie záruky pôvodu aj pre iný plyn ako biometán. Uvedené zmeny majú napomôcť napĺňaniu záväzku Slovenskej republiky pri plnení európskych cieľov v oblasti výroby elektriny z obnoviteľných zdrojov. Poviem to teraz po slovensky. Tá smernica 2018 z roku, teda z roku 2018 č. 2001 je rozsiahly elaborát, ktorý po dlhých útrapách, bola to naozaj drobná akribická práca, tzv. zimný balíček. Teraz sme tam všetko zapracovali, čo sme zapracovať mali. Aktualizovali sme tie, tie požiadavky, tie procesy. A robíme to preto, aby sme teda dokázali naplniť tie ciele, ktoré nám stanovuje Európska únia. Materiál nemá vplyv na rozpočet verejnej správy, na služby verejnej správy pre občana, na manželstvo, rodičovstvo, ani sociálne, ani rodinu, ani sociálne vplyvy. Materiál predpokladá pozitívne aj negatívne vplyvy na podnikateľské prostredie a pozitívny vplyv na životné prostredie a informatizáciu spoločnosti. Pani poslankyne a páni poslanci, prosím vás o podporu tohoto zákona. Ďakujem.
Martvoň, Anton, poslanec NR SR (2014-03-25):
Ďakujem pekne. Pán poslanec Madej, chcem poukázať na to, že správne si poukázal na to, že ak ten, alebo ak to rozhodnutie, alebo ten rozsudok nebol anonymizovaný ako taký, tak došlo k porušeniu zákona, minimálne k porušeniu zákona o ochrane osobných údajov. To je prvý moment. Druhý moment, správne si poukázal na to, že minister bol povinný podať to mimoriadne dovolanie. Kebyže ho práve nepodá, tak to by nastal ten prípad, že Olejník by sa mohol obrátiť na európske súdy a vysúdiť od štátu peniaze ako také a tomuto práve minister chcel zabrániť, aby sa toto nestalo. Kebyže to neurobí, máme tu ďalšie odvolávanie ministra, že povedzme Olejník vyhral niečo na Európskom súde alebo v Štrasburgu a minister nepodal mimoriadne dovolanie. Čiže myslím si, že tu nejde o to, že aký je obsah toho rozhodnutia. Ide o ten procesný úkon, ktorý minister urobil a ktorý bol správny, lebo ho bol povinný urobiť.
M. Číž, podpredseda NR SR: (2006-12-14):
(Hlasovanie.) Prítomných je 138 poslancov, za 122 poslancov, zdržalo sa 13 poslancov, nehlasovali 3 poslanci. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
M. Číž, podpredseda NR SR: (2007-05-15):
A poprosím technikov o slovo pre pána poslanca Mikloša s faktickou poznámkou.
Danko, Andrej, predseda NR SR (2017-06-13):
Prepáčte, pán poslanec. Vážené panie poslankyne, vážení páni poslanci, poprosím o kľud v rokovacej sále. Nech sa páči, pán poslanec, pokračujte.
Šeliga, Juraj, podpredseda NR SR (2020-11-03):
Prezentujme sa, prosím, a hlasujme. (Hlasovanie.) Prítomných 122, za 102, proti nikto, zdržalo sa 20, hlasovali všetci prítomní. Konštatujem, že aj tento návrh sme schválili. Nech sa páči.
Pellegrini, Peter, predseda NR SR (2023-12-18):
Pán poslanec Sabo. Ešte pred chvíľkou bol, som si nevšimol. Takže pani poslankyňa Holečková.
Danko, Andrej, podpredseda NR SR (2024-02-07):
O vystúpenie požiadal v rámci rozpravy pán minister Susko. Nech sa páči, pán minister.
Petrák, Ľubomír, poslanec NR SR (2015-11-26):
Pani podpredsedníčka. Ospravedlňujem sa.
Laurenčík, Milan, podpredseda NR SR (2022-03-16):
Pán poslanec Marek Šefčík, nech sa páči.
V. Veteška, podpredseda NR SR: (2004-01-20):
J. Dlhopolček, poslanec: Sľubujem. (Potlesk.)
Krajkovič, Mikuláš, poslanec NR SR (2018-12-04):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre hospodárske záležitosti a Výboru Národnej rady pre pôdohospodárstvo a životné prostredie, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 25. januára 2019 a v gestorskom výbore do 28. januára 2019.
Šefčík, Marek, poslanec NR SR (2021-12-01):
Takže pozmeňujúci návrh poslanca Národnej rady Slovenskej republiky Marka Šefčíka k vládnemu návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov. V čl. II sa slová „9. decembra 2021“ nahrádzajú slovami „dňom vyhlásenia“. Toľko prvý pozmeňujúci návrh a teraz druhý. Pozmeňujúci návrh poslanca Národnej rady Slovenskej republiky Marka Šefčíka k vládnemu návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov. 1. V čl. I bode 3 sa slová „dihydro2H-benzo[1,4]diazepín2-
-ón“ nahrádzajú slovami dihydro-2H-1,4-benzodiazepín-2-ón. 2. V článku I bode 9 sa slovo „phenol“ nahrádza slovom „fenol“. 3. V čl. I bode 11 sa za slovo „dioxol“ vkladá pomlčka. Ďakujem, pán predsedajúci, predniesol som obidva pozmeňujúce návrhy.
P. Hrušovský, predseda NR SR: (2003-05-21):
Neschválili sme uvedené body zo spoločnej správy. Prosím, ďalšie návrhy, pani poslankyňa.
Pellegrini, Peter, predseda NR SR (2014-11-25):
Ďakujem veľmi pekne. Dávam slovo spravodajcovi, ktorého určil navrhnutý gestorských výbor pre hospodárske záležitosti. Pán poslanec Bagačka, nech sa páči, zaujmite miesto spravodajcu.
Krúpa, Juraj, poslanec NR SR (2023-12-15):
Ďakujem, predsedajúci. Tento zákon je klasickým dôkazom toho, ako sa uzurpuje moc, ako sa macošsky spáva táto vláda k vlastnému národu a k vlastnej krajine. A ako už bolo aj predtým spomenuté, dávať to v kontexte toho, že sme mali rokovanie ku konsolidácii finančných prostriedkov a hneď na to rokovať o tom, že ideme vyhodiť na začiatku 200 mil. na nové ministerstvo, tak to už je fakt za čiarou. A ja sa pýtam, ako to pôjde ďalej, ako to bude pokračovať. Budeme tu mať čo, ministerstvo pre legalizáciu korupcie, ministerstvo na interrupcie, ministerstvo na neviem čo, koho ešte budete mať, komu všetkému by ste darovali ministerstvá a takisto pozície štátnych tajomníkov? Čo je ale dôležité a čomu sa treba bude venovať v tomto, v tejto rozprave a tomu zákon, a tomuto zákonu, je aj takisto, tak ako bolo spomenuté aj rečníkom, zaradenie SIS-ky ako ústredný orgán štátnej správy, ktorý sa pripravuje pre pána Gašpara. Treba povedať, že áno, vieme veľmi dobre, že to má byť takto, pretože keďže SIS-ka tam nebola zaradená, tak tam bolo to riziko, že by stratil mandát. Vieme veľmi dobre, že táto vláda a táto garnitúra chodí po veľvyslanectvách a po našich spojencoch a partneroch a vyjednáva o pánom Gašparovi, aby bol akceptovateľný pre nich. Zatiaľ nie je. Veľmi dobre vieme, aká je situácia a vieme my dobre ak je ovplyvniteľný pán Gašpar, akým spôsobom ho majú pod kontrolou. A ja sa ešte potom aj vo svojej rozprave budem venovať aj tomu, ako Kaliňák získava absolútnu moc nad zbrojárskym priemyslom, kde je totálne, totálna, to je únos totálny.
Kollár, Boris, predseda NR SR (2023-02-02):
Ďakujem. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
P. Muránsky, poslanec: (2002-01-30):
I. Presperín, podpredseda NR SR: Pán poslanec Mikloško, nech sa páči, máš slovo.
Bugár, Béla, podpredseda NR SR (2019-09-17):
Vyhlasujem roz..., aha, jediná faktická poznámka. Pán poslanec Bernaťák, nech sa páči.
Ďuriš Nicholsonová, Lucia, podpredsedníčka NR SR (2017-02-03):
Ďakujeme za krátke uvedenie zákona. A poprosím teraz pána spravodajcu, ktorého určil navrhnutý gestorský výbor pre hospodárske záležitosti, pána poslanca Karola Galka, aby nám predniesol spravodajskú informáciu.
Blanár, Juraj, podpredseda NR SR (2022-09-27):
Pán poslanec Fico, môžete reagovať na všetky faktické poznámky.
Laššáková, Jana, podpredsedníčka NR SR (2014-09-25):
Prerušujem rokovanie o tomto bode programu. Budeme pokračovať prvým čítaním o návrhu poslancov Národnej rady Slovenskej republiky Alojza Přidala a Júliusa Brocku na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Návrh zákona je pod tlačou 1095, návrh na jeho pridelenie na prerokovanie výborom je v rozhodnutí č. 1104. Nech sa páči, pán poslanec Přidal, uveďte návrh zákona.
Richter, Ján, poslanec NR SR (2022-05-06):
Ďakujem pekne za slovo. Pán poslanec, ja nechcem polemizovať a viesť nejakú diskusiu medzi nami dvomi, to tu celkom nie je cieľ. O čo mi v tomto prípade ide? Ľuďom treba povedať pravdu. A to aj v súvislosti s tzv. predčasným, predčasným dôchodkom po odrobení 40 rokov. A to je o tom, že to je tak trošku vylepšený terajší predčasný dôchodok. Nie je tam taký dopad, je tam menší dopad z hľadiska 0,3, ale, ale ten, jednoducho ten dopad tam je. Hovoriť otvorene s ľuďmi a povedať im úplne jasne, čo a ako a koľko to predstavuje. Veď v tých tabuľkách, ktoré máme k dispozícii, je úplne presné číslo, čo to znamená z hľadiska priemerného zárobku. Napríklad – po voľbách sme vám nechali prázdnu kasu. No. My sme vám nechali vyrovnaný rozpočet Sociálnej poisťovne. Stále si uvedomujte, že dôchodky sa vyplácajú z rozpočtu Sociálnej poisťovne. Štát len prispieva za predpokladu, že rozpočet nie je vyrovnaný. My sme vám ho nechali vyrovnaný. To znamená, my sme vám nechali tú kasu pripravenú a plnú a my sme práve preto v tom období riešili viaceré pozitívne veci, ktoré sa týkajú napríklad aj odloženie automatu a riešenie nejakého zastropovania. Pán poslanec, zastropovanie majú všetky krajiny V4. Teraz už len Slovensko nie. Poliaci, Maďari a Česi ho majú. To znamená, to nie je nejaké veľké nóvum. To sa len treba pozrieť niekde vedľa, nenašli sme niečo veľmi prekvapujúce. No a čo sa týka toho priebežného piliera a jeho, jeho napĺňania, no čím ďalej tam bude viacej pôsobiť II. pilier, čím bude viacej ľudí v II. pilieri, no tak to bude niekde v tom priebežnom I. pilieri chýbať. Aj toto je treba do toho jednoducho rátať. Tým nie som proti II. pilieru, ale som proti tomu, aby sme to porovnávali v čase, keď nebol I. pilier a teraz... teda II. a teraz.
Pellegrini, Peter, predseda NR SR (2024-02-08):
Panie poslankyne majú námietku, preto prosím sa prezentujme a hlasujme o námietke pani poslankýň. (Hlasovanie.) Prítomných 137 poslancov, za 59, proti 77, zdržali sa, zdržal sa 1 poslanec. Námietku sme neschválili.
M. Pado, poslanec: (2008-10-21):
Po druhé. Privatizácia, pán kolega, skúste sa zamyslieť nad tým, ako to vlastne s privatizáciou bolo, kto šéfoval privatizácii a nie ste prvý, kto verejne napadol privatizáciu ako najväčšie zlodejstvo. Ja som to počul z úst jedného pána, ktorý vtedy sedel, nebolo to v tejto budove, ale bolo to v inej budove, na najvyššom stolci, alebo tu vlastne, za ktorého éry sa zákony prijímali, ktorý sa podieľal na privatizácii a dnes vlastne ľudí, ktorí tú privatizáciu zabezpečovali riadili, mali z nej najväčší profit, vy ich máte ako koaličných partnerov, pán poslanec. Spomeňte si na rozdávanie za podpredsedovania jedného pána, no, nebudem radšej nijakým spôsobom narážať. Ako sa privatizovalo cez svokry a všetko možné, pán kolega Petrák. Keď chcete kritizovať privatizáciu, tak sa pozrite na vašich koaličných partnerov a na ľudí, ktorí v rokoch 1994 až 1998 tieto firmy, ktoré sa privatizovali, získali. Takže, ak chcete kritizovať fajn, aj privatizáciu, ale uberajte sa tým správnym smerom, pán Petrák. Ďakujem.
Sulík, Richard, predseda NR SR (2011-09-13):
Dobré ráno prajem, dámy a páni, otváram piaty rokovací deň 22. schôdze Národnej rady. Na dnešnom rokovacom dni o ospravedlnenie nepožiadal žiaden, prepáčte. (Predsedajúci prevzal telefonát.) Na dnešnom rokovacom dni o ospravedlnenie nepožiadal žiaden poslanec. Podľa schváleného programu pristúpime k prerokovaniu Správy o siedmom roku členstva Slovenskej republiky v Európskej únii . Táto správa vlády je uverejnená ako tlač 435 a spoločná správa výborov ako tlač 435a. Správu uvedie minister zahraničných vecí Mikuláš Dzurinda, ktorý sa čoskoro dostaví. Dobré ráno prajem, nech sa páči. A poprosím spoločného spravodajcu z výboru pre európske záležitosti pána poslanca Osuského, aby zaujal miesto pre spravodajcov.
A. Belousovová, podpredsedníčka NR SR: (2009-04-23):
Pán poslanec, chcete položiť doplňujúcu otázku? Nech sa páči.
P. Paška, predseda NR SR: (2010-05-26):
Nech sa páči, pán poslanec Mečiar.
Laurenčík, Milan, podpredseda NR SR (2021-12-09):
To bola písomná časť rozpravy. Teraz sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy... (Reakcie z pléna.) Sa hláste. (Reakcie z pléna.) Už ste tam, len nesmiete sa stále odhlasovať a prihlasovať. Takže končím možnosť prihlásiť sa do rozpravy. Do rozpravy sa prihlásilo päť pánov poslancov a poslankýň. Ako prvý vystúpi pán poslanec Marek Krajčí.
Žiga, Peter, podpredseda NR SR (2024-01-17):
Nechcel som sa stať adresátom tých vašich výziev... (Povedané so smiechom. Smiech v sále.) Pán... pani poslankyňa Plaváková.
Bugár, Béla, podpredseda NR SR (2017-10-11):
Ďalej v rozprave by mal vystúpiť pán Budaj, nie je tu, takže definitívne stráca možnosť vystúpiť v tejto časti rozpravy. A, pán poslanec Heger, nech sa páči, máte slovo.
Podmanický, Ján, poslanec NR SR (2013-09-25):
Pán predseda, prebiehala štandardná diskusia, len tu niektorí... (Reakcie z pléna.) Áno, chcem, chcem ho povedať. Chcem dať preto návrh, chcem dať teda návrh, pán predseda... (Reakcie z pléna. Prerušenie vystúpenia predsedajúcim.)
P. Paška, predseda NR SR: (2007-11-27):
Otváram rozpravu. Nemám písomnú prihlášku. Pýtam sa, či sa chce niekto do rozpravy prihlásiť ústne. Nie. Končím možnosť prihlásiť sa. Vyhlasujem rozpravu za skončenú. Predpokladajúc, že ani pán minister, ani pán spravodajca sa nebudú vyjadrovať, lebo nemajú k čomu, prerušujem rokovanie o tomto bode programu. Prerušujem rokovanie 16. schôdze. Chcem poďakovať všetkým, ktorí tu vydržali až do 19. hodiny, teším sa zajtra na ráno o 9.00, keď otvoríme dlho očakávanú rozpravu k zákonu zákonov – k návrhu štátneho rozpočtu na budúci rok. Ďakujem, peknú dobrú noc. Dovidenia. (Prerušenie rokovania o 19.00 hodine.)
M. Číž, podpredseda NR SR: (2007-03-28):
(Hlasovanie.) Prítomných 139 poslancov, za návrh 62 poslancov, proti 69 poslancov, zdržalo sa 7 poslancov, nehlasoval 1 poslanec. Konštatujem, že tieto návrhy sme neschválili.
Paška, Pavol, predseda NR SR (2014-06-04):
Ďakujem pekne. Kolegyne, kolegovia, nedá sa nereagovať. Najprv, pán poslanec Viskupič, veľmi zanietene ste tu predostreli predstavu fatálne zlého legislatívneho procesu pri tvorbe ústavy, pri ktorom nebol nikto, ani verejnosť. Pán Viskupič, vy a vaše hnutie, a už som to niekoľkokrát aj kritizoval, aj verejne pred médiami, predkladáte návrhy na zmeny ústavy ako na bežiacom páse, schôdzu čo schôdzu, o ktorých nehovoríte ale vôbec s nikým a už vôbec nie s kolegyňami a s kolegami tu v Národnej rade, návrhy, ktoré potom dostávajú v hlasovaní 5 – 6 hlasov, alebo 12 hlasov, a vy tu teraz idete hovoriť po niekoľkomesačnej snahe naozaj na politickej, ale aj odbornej úrovni o tom, že čo si to kto tu dovoľuje z navrhovateľov prísť s návrhom na zmenu ústavy? (Potlesk.) A, pán poslanec Lipšic, včera večer ešte po skončení sme sa bavili o niektorých veciach a budem pokračovať teraz v hľadaní odpovedí aj na niektoré otázky, ktoré ste položili. Ale poviem vám, čo som vám povedal. A ospravedlňujem sa, že budem osobný. Z vás ide taký zlý duch. Vy máte takú negatívnu auru. Vy čokoľvek začnete interpretovať. Možno je tam mnoho odbornosti. Ale navodíte tak negatívnu emóciu, jednoducho priznám sa, a všetci, ktorí ma poznajú vedia, že sa snažím ľudí počúvať a akceptovať a prijímať všetko to, čo je racionálne, vy vytvárate takú bariéru, až je to pre mňa nepochopiteľné, prečo to robíte. A ešte k tomu, ako dehonestujete prácu. A teraz vynechajme politickú úroveň, bez ktorej jednoducho zmena legislatívy akejkoľvek nie je možná. Ale poďme na tú odbornú úroveň všetkých legislatívcov. Mesiace, mesiace riešili túto problematiku. Tuto kolegyne, kolegovia, ktorí majú určite minimálne také isté právne a odborné vzdelanie, ako ho máte vy, podieľala sa na tom vládna legislatíva, podieľa sa na tom naša legislatíva Národnej rady, počúvame, hľadáme a snažíme sa naozaj, keďže ide o ústavu, a nie o trhací kalendár, prijímať také riešenia, aby sme sa presne vyhli tomu, o čom hovoríte. A zavolal som ministra spravodlivosti, opäť si ideme teraz ešte sadnúť, prerušíme teraz na obed rozpravu a aj na to, čo ste hovorili včera, možno aj na to, čo hovoríte o tých disciplinárnych senátoch, len nedehonestujte prácu právnikov, legislatívcov, odborníkov, ale aj kolegov, ktorí majú tú odvahu, a budem opakovať na rozdiel od vás, majú tú odvahu prijímať rozhodnutia aj v situácii a v atmosfére, v akej sme sa ocitli teraz, kde už vôbec nejde asi o vec. Ale jednoducho treba sa vymedziť, lebo je jasné, že je tu veľká ústavná väčšina racionálne zmýšľajúcich kolegýň a kolegov vedomých si rizík, ktoré takáto zmena prináša. Ale idú s odvahou do toho, pretože nikto nikdy nespochybnil ciele, ani manželstvo, ani potrebu reformovať justíciu pre občana. Ale vy jednoducho sa potrebujete točiť v kruhu. Viete, stredoveká filozofia to nazýva scholastika alebo zahryznúť si do vlastného chvosta, len aby ste boli niekde inde a všetci my ostatní, ktorí máme ten úprimný, poctivý záujem, zostali pred ľuďmi a v očiach ľudí ako nekompetentní právnici, politici, ktorí si tu hrajú akési divadelné predstavenia. Rázne to odmietam. (Potlesk.)
Grečková, Lea, poslankyňa NR SR (2015-05-14):
Vážený pán predsedajúci, kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 419 určil za spravodajkyňu k návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov (tlač 1521). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrh zákona v Národnej rade v prvom čítaní. Ďakujem, pán predsedajúci, skončila som. Prosím, otvorte rozpravu.
M. Číž, podpredseda NR SR: (2008-06-19):
Vážené kolegyne, kolegovia, uzatváram rozpravu k tomuto bodu. Navrhovateľ chce vystúpiť po rozprave? Nech sa páči, máte slovo, pán minister.
Dej, Dávid, poslanec NR SR (2024-01-18):
Tak, pán kolega Bužo, ja som teda dúfal, že pán predsedajúci si aspoň číta tie podmienky na skrátené legislatívne konanie, ale tomu tak asi nebolo. Následne na to pán predseda vlády odišiel aj s členmi vlády na úrad vlády, kde teda povedali, že vláda tu nesedela kvôli prezidentke, ale kvôli obhajobe toho Trestného zákona. Podľa mňa kto mlčí, ten svedčí. A celé to naozaj, tie reedukačné centrá, čo ste teda spomenuli v prejave, podľa mňa je to pekné zrkadlo toho, na kom v skutočnosti tejto vláde záleží, ochrana teda detí alebo teda obetí to asi úplne nie je. A ja by som práve očakával od sociálnej vlády, alebo keď ste už to, ten názov si tak sprofanovali a ukradli, že naozaj budete riešiť tie problémy, ktoré tu momentálne máme. A máme tu mnoho iných priorít od životného prostredia po zdravotníctvo, školstvo, vidíme, ako dopadli výsledky v testovaní žiakov základných škôl, že toto podľa mňa by mohlo spĺňať, teda ak by ten zákon tomu dával za pravdu, na skrátené legislatívne konanie, a napriek tomu tu sociálna vláda vyťahuje ľudí z basy, alebo teda znižuje tresty za majetkové trestné činy. Ja by som chcel vidieť jeden príklad zo zahraničia, kde vláda, ktorá je naozaj sociálna, robí niečo podobné. Počas teda prejavu pani prezidentky tu mali koaliční poslanci vyvesené slovenské vlajky a neviem úplne, že či takúto krajinu chceme, že či toto je to, akú krajinu si predstavujete, že to, čo tu už druhý mesiac riešime, je znižovanie trestov za majetkovú trestnú či... (Prerušenie vystúpenia časomerom.)
I. Mikloš, poslanec: (2008-01-30):
Hovoríte viacerí z vás, že však to idete opraviť z hľadiska tej protiústavnosti, ale ja sa pýtam a dodávam k tomu, na čo sa pýtala aj pani poslankyňa Žitňanská, ako je možné, že niečo takéto prejde aparátom vlády, ako je možné, že vláda sem doručí dokument, ktorý v najdôležitejšej svojej časti, v uznesení, flagrantne porušuje Ústavu Slovenskej republiky, ako je možné, že toto prejde rokovaním vlády, ako je možné, že do uznesenia sa dostane zjavný nezmysel týkajúci sa § 59a, pokiaľ mám informácie, tak to bolo tam dodané na rokovaní vlády jedným z členov vlády, ako je možné, že vôbec o takomto niečom tu môžeme rokovať. A čo sa týka tých ďalších vecí, o ktorých neustále diskutujeme, budeme celkom určite o nich ďalej diskutovať. Zahmlievanie je to aj preto, a je to jasný dôkaz, že je to zahmlievanie, že ak máte naozaj dôkazy, že došlo zo strany poradcu a ministerstva hospodárstva, vašich predchodcov, k čomukoľvek nezákonnému, musíte podať trestné oznámenie. Ste povinní to urobiť a ste povinní zažalovať zároveň aj tie externé právnické poradenské firmy, na základe ktorých potvrdenia správnosti vyplatenia tých ďalších dodatočných súm k tomu došlo. Takže naozaj očakávam, že nám oznámite, pán minister, kedy takúto žalobu podáte a kedy začnete vymáhať tieto prostriedky.
Dej, Dávid, poslanec NR SR (2023-12-14):
Ďakujeme. (Prestávka.)
B. Bugár, podpredseda NR SR: (2005-05-20):
Otváram rozpravu a pýtam sa, či sa hlási niekto ústne do rozpravy, nakoľko nemám písomné prihlášky do rozpravy. Konštatujem, že nikto. Končím možnosť prihlásiť sa do rozpravy ústne. Vyhlasujem rozpravu o tomto bode programu za skončenú. A prerušujem rokovanie o tomto bode programu. Vážené panie poslankyne, vážení páni poslanci, ešte by sme mohli prerokovať ďalší návrh, a to návrh Výboru Národnej rady Slovenskej republiky pre európske záležitosti na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (tlač 1035). Návrh zákona odôvodní poverený člen výboru, predseda výboru pán poslanec Tibor Mikuš. Nech sa páči. A zároveň navrhujem, aby sme týmto bodom dnešné rokovanie Národnej rady Slovenskej republiky dokončili. Nech sa páči.
B. Bugár, podpredseda NR SR: (2004-05-14):
V rozprave vystúpi pán poslanec Federič.
Kollár, Boris, predseda NR SR (2021-11-23):
Ďakujem. S ďalším procedurálnym návrhom vystúpi pán podpredseda Blanár.
Fitz, Peter, poslanec NR SR (2014-11-10):
Ďakujem za slovo. Pán predseda, ďakujem za vaše vystúpenie. Už skoro 50 hodín tu sedíme a rokujeme o návrhu na vyslovenie nedôvery predsedovi vlády Slovenskej republiky pánovi Robertovi Ficovi a pozrime sa, kam sa táto debata dostala. Dostala sa sem, až tak ďaleko, že pán poslanec Lipšic, ktorého ja neviem, kam mám zaradiť, ktorý prišiel do parlamentu po pleciach KDH, teraz tu sedí ako kto? Ako nezávislý poslanec alebo ako zástupca NOVY? Ja neviem. A snaží sa obviniť nás všetkých, ktorí sme tu, tým, že sme prepojení s finančnými skupinami. Tvrdo toto odmietam, odmietam to za mňa, za predsedu, za nás všetkých, ktorí sme tu. Odkiaľ máte tú silu a tieto nápady a myšlienky? Vám sa už o tom všetkom musí aj snívať. Vy osobne chcete takú veľkú pomstu, ale ja verím, že všetko raz príde a vy, pán Lipšic, budete tam, kde naozaj máte byť. Prosím vás, ospravedlňte sa pánovi predsedovi a všetkým nám poslancom. Ďakujem.
Bugár, Béla, podpredseda NR SR (2018-03-26):
Ďalej v rozprave vstúpi pán poslanec Klus.
Érsek, Árpád, minister dopravy a výstavby SR (2019-02-05):
Ďakujem za slovo, len dve krátke veci. Ďakujem pekne aj za to, že ste podpísali pozmeňovacie návrhy, ktoré s týmto súvisia. Preukaz nič nebude stáť. To je nula. Čiže nebude za peniaze, ale každý ho dostane. Ide o to, aby napríklad dodržali pracovné časy, vedeli sme kontrolovať dodržanie pracovných časov rušňovodičov. Lebo viete, že ich je málo na trhu a niektorí presedajú, ja poviem, o druhej končí na železniciach a ide na RegioJet, alebo ide niekde, aby sme vedeli kontrolovať, aby bezpečnosť ľudí, ktorých vezie tento vlak, alebo náklad bol zabezpečený tým, aby nerobil 24 hodín a potom na základe tohto sa to bude dať kontrolovať. Jednoducho, čo sa týka; samozrejme, viem, o čom sa bavíme, pán poslanec, z dôvodu, samozrejme, výhody poskytnutia železničnej trate vlakom treba dať nejaký režim v tomto, pretože niekedy, samozrejme, rýchliky prechádzajú cez našu republiku a niekedy osobné vlaky musia mať spojenie na autobusy a tak ďalej. Toto v tomto zákone je a je to možnosť aj z Európskej únie, čiže nám nie je jedno, ak prefrčí rýchlik a vyblokuje všetky ostatné, aby sa ľudia nedostali práve na ten rýchlik s tým, že tie spoje budú tak robené. Niekedy sa to dá, niekedy sa to nedá. Vždycky je to vtedy, toto opatrenie, keď nedôjde k dohode. Nám ide, aby všetci tí, ktorí sa zúčastňujú na dopravnej ceste, aby sa dohodli, ak sa nedohodli, potom sa dá použiť toto nariadenie, ktoré je výlučne robené preto, aby občania sa dostali z jedného bodu do druhého bodu, vedeli či prestupovať na autobus, alebo pokračovať v ceste ďalej. Len o to ide. Ďakujem pekne, skončil som.
Hrnčiar, Andrej, podpredseda NR SR (2016-11-30):
Príjemné dobré ráno, ospravedlňujem sa za krátke zdržanie. Ono, keď si človek vymení vedenie schôdze, tak by si to mal aj zapísať do kalendára. Vážené pani poslankyne, vážení páni poslanci, otváram siedmy rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadala pani poslankyňa Bašistová, pán poslanec Sopko a pán poslanec Suchánek. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 333. Návrh na jeho pridelenie na prerokovanie výborom je v rozhodnutí č. 341. Prosím podpredsedu vlády Slovenskej republiky pre investície a informatizáciu Petra Pellegriniho, aby vládny návrh zákona uviedol.
Ďuriš Nicholsonová, Lucia, podpredsedníčka NR SR (2016-11-28):
Pardon, pardon, prepáčte, pani ministerka. Ja som si nevšimla kolegyne. Vy ste sa, pani poslankyňa Antošová, prihlásili s faktickou na pána poslanca Kvorku, je tomu tak? Prepáčte mi, prosím vás. Nech sa páči, máte slovo s faktickou, samozrejme.
Janíková, Mária, poslankyňa NR SR (2015-11-25):
Konštatujem, že sme hlasovali o všetkých návrhoch. Pán predseda, prosím, dajte hlasovať o postúpení návrhu zákona do tretieho čítania.
Jurinová, Erika, podpredsedníčka NR SR (2015-12-11):
Pán poslanec Huba.
Šeliga, Juraj, podpredseda NR SR (2020-07-15):
Ďakujem. Tri faktické poznámky. Pán poslanec Erik Tomáš, nech sa páči.
Sulík, Richard, predseda NR SR (2011-06-30):
Prosím, hlasujte teraz o bode 6 spoločnej správy. (Hlasovanie.) Prítomných 146 poslancov, hlasovalo 77 proti, 69 sa zdržalo. Tento bod nebol schválený.
Bugár, Béla, podpredseda NR SR (2010-11-03):
Vážené panie poslankyne, vážení páni poslanci, prosím vás o väčší kľud v rokovacej sále. Pán poslanec Petrák, nech sa páči, máte slovo.
M. Číž, podpredseda NR SR: (2009-04-16):
Otváram všeobecnú rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne. Neregistrujem žiadneho pána poslanca. Preto uzatváram možnosť podania písomných, teda ústnych prihlášok do rozpravy. Vyhlasujem všeobecnú rozpravu za skončenú. Ďakujem navrhovateľovi, aj spravodajcovi a prerušujem rokovanie o tomto bode programu. Vážené kolegyne, kolegovia, teraz v zmysle schváleného programu a dohodnutého postupu budeme pokračovať v rokovaní v prerušenej rozprave v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov a o zmene a doplnení niektorých zákonov , tlač 982. Poprosím teraz... (Hlasy v sále.) ... dobre, registrujem, áno, Poprosím teraz pána ministra kultúry Marka Maďariča, aby zaujal miesto určené pre navrhovateľov. Rovnako by som požiadal určenú spravodajkyňu z výboru pre kultúru a médiá pani poslankyňu Magdu Vášáryovú, mám pocit, že v sále nie je. Pevne verím, že sa urýchlene dostaví. Poprosím pani poslankyňu Vášáryovú, pokiaľ je v blízkosti rokovacej sály, keby zaujala miesto. Dve minúty prestávka, ak dovolíte, vážení páni, ak sa nám podarí zohnať pani poslankyňu Vášáryovú. (Hlasy v sále.) Len pre informáciu, páni poslanci, do rozpravy sú prihlásení títo poslanci: pán poslanec Pavol Minárik, pán poslanec Pavol Abrhan, Ján Senko a Rafael Rafaj. Pokračovali by sme v tomto poradí aj v rozprave, ale o slovo v zmysle rokovacieho poriadku požiadal minister kultúry Marek Maďarič. Takže potom, ako zaujme pani poslankyňa miesto, poprosím ešte o chvíľu strpenia pána ministra. (2-minútová prestávka.) (Po prestávke.)
Paška, Pavol, predseda NR SR (2012-12-12):
Ďakujem pekne. Faktická poznámka, pán Poliačik, končím možnosť sa prihlásiť.
Kollár, Boris, predseda NR SR (2021-10-22):
Prosím, prezentujme sa a hlasujeme. (Hlasovanie.) Prítomných 126 poslancov, za 12, proti 26, zdržalo sa 85, nehlasovali 3. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady s Partnerskou dohodou o vzťahoch a spolupráci medzi Európskou úniou a jej členskými štátmi na jednej strane a Novým Zélandom na strane druhej, tlač 490. Prosím spoločného spravodajcu z výboru pre európske záležitosti poslanca Ľudovíta Gogu, aby hlasovanie uviedol. (Hlasovanie o návrh na vyslovenie súhlasu Národnej rady Slovenskej republiky s Partnerskou dohodou o vzťahoch a spolupráci medzi Európskou úniou a jej členskými štátmi na jednej strane a Novým Zélandom na strane druhej , tlač 490.)
J. Laššáková, poslankyňa: (2009-12-09):
A ďalej navrhujem, aby sme dnes o 17.00 hodine zaradili do programu tlač 1366, aby Národná rada zvolila tajným hlasovaním poslanca Jána Kovarčíka za predsedu Výboru Národnej rady Slovenskej republiky pre európske záležitosti a vymenovala poslanca Jána Kovarčíka za náhradného člena Stálej delegácie Národnej rady Slovenskej republiky v Parlamentom zhromaždení Rady Európy. Ďakujem pekne.
Cicoň, Antonín, poslanec NR SR (2015-04-16):
Ďakujem za slovo, pani predsedajúca. Pán Galko, som rád, že ste si našli novú prácu, určite vás bude napĺňať robiť funkciu tranzistora na pána Sulíka. K tým nízkym cenám, o nich nehovoríme len my. Prečítajte si, prosím, vyjadrenia pána Pavláska, ktorý hovoril, že na tie nízke ceny doplatia živnostníci a malí dodávatelia. Ďakujem.
Sopko, Miroslav, poslanec NR SR (2017-02-02):
Ďakujem za slovo, pán predsedajúci. Vážený pán poslanecky kolega Dostál, pozorne som počúval váš prejav a dovolil by som si doplniť ho o dve myšlienky, ktoré ma momentálne napadli. V tej prvej by som si dovolil použiť argumentáciu, mierne preformovanú, pána ministra zahraničných vecí Lajčáka, ktorú vyslovil k vzťahu k Európskej únii. Povedal, že pre Slovenskú republiku sú len dve možnosti. V nadväznosti na toto dopĺňam: buď budeme mať bezpečnostné garancie niekde, teda v tomto prípade v Severoatlantickej aliancii, alebo žiadne nikde. Ale musím doplniť aj druhú myšlienku, ma napadá, keď som čítal o tom, čo písal nedávno Stephen Hawking, píše o tom, že ľudstvo neprestane byť agresívne, až kým sa samé nezničí. To, čo bolo pre jaskynného človeka výhoda – agresivita, to je dnes naša konečná. Myslím si, že riešením je tak trápna vec, ktorú sme vlastne nikdy doteraz dostatočne nevyužili, a to je komunikácia. A tá má prebiehať aj na medzinárodnej úrovni. Ďakujem.
Číž, Miroslav, podpredseda NR SR (2015-09-23):
Ďakujem pekne. Navrhnutým spravodajcom z navrhnutého gestorského výboru je pán poslanec Senko, podpredseda výboru, má slovo.
Blanár, Juraj, podpredseda NR SR (2022-06-22):
Nech sa páči, môžete.
V. Veteška, podpredseda NR SR: (2007-01-30):
Vážené panie poslankyne, vážení páni poslanci, najskôr budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) a o zmene a doplnení niektorých zákonov (tlač 166). Dávam slovo spravodajcovi Jánovi Senkovi, aby viedol hlasovanie. (Reakcie z pléna.) Tlač 166, prosím, prvé čítanie.
K. Tóthová, poslankyňa: (2004-01-20):
Takže som nevedela pochopiť, čo vám vadí na predložených materiáloch, pretože tu je skutočne voľba. Povinnosť sa týka zúčastniť sa na voľbe.
Simon, Zsolt, poslanec NR SR (2014-11-10):
Vážený pán premiér, hovorili ste, že volali ste nás do koalície. Ja som nesmierne rád, že strana MOST – HÍD a jej poslanci nie sú s vami v koalícii. Ale musím povedať, že vy máte vlastnú koalíciu, vlastnú koalíciu s finančnými skupinami Penta, J&T, s pánom Výbohom, s pánom Širokým, mohol by som tak menovať ďalej. V každom prípade, pán premiér, každý z nás, každý občan tejto krajiny vie, v akom stave je aj opozícia, že sme roztrieštení, ale to vás a vašu vládu neoprávňuje, aby ste rozkrádali zdravotníctvo a ohrozovali občanov tejto krajiny, ktorej vládnete. Dnes tu sedíme preto, lebo vy vládnete sám s vašou vlastnou politickou stranou dva a pol roka a ohrozujete občanov tejto krajiny, ste bezpečnostným rizikom pre občanov, keď sedíte a vládnete s celou touto vašou štruktúrou, lebo vykrádať peniaze zo zdravotníctva, tak ako to kolega Lipšic povedal, že potom niet na úkony, aby lekári operovali, niet na lieky, keď zo Šiah pre žltačku musia chodiť pre lieky na druhú stranu do Maďarska, tak je to smutné. A za toto nesiete zodpovednosť v prvom rade vy. Nebavme sa o tom, čo bolo. Každý z nás za to nesie politickú zodpovednosť. Dostali ste moc takú, že vládnete sám. Tak ju ukážte občanom tak, že istoty neplatia len pre sponzorov, ale aj pre občanov. A urobte kroky, ktoré treba urobiť nielen vo vzťahu k pani Zmajkovičovej, pani Zvolenskej. Aj tam ste ukázali, že jedného nominanta od Penty ste nahradili druhým nominantom od Penty. Aký je v tom rozdiel? Kde je tu záruka, že naozaj to bude došetrené? Tu je záruka pre občanov, že nič sa nezmení a vy ich budete zdierať tam, kde sú najcitlivejší, v zdravotníctve.
Grendel, Gábor, podpredseda NR SR (2020-06-10):
Žiada si záverečné slovo pán spravodajca? Nie je tomu tak. Prerušujem rokovanie o tomto bode programu. A pristúpime k poslednému bodu – k prerokovaniu návrhu na vytvorenie skupín priateľstva v rámci Slovenskej republiky Medziparlamentnej únie (správne: „Slovenskej skupiny Medziparlamentnej únie“, pozn. red.), a voľbu ich predsedov. Návrh má tlač 103, bol vypracovaný na základe návrhov poslaneckých klubov. (Rokovanie o návrhu na vytvorenie skupín priateľstva v rámci Slovenskej skupiny Medziparlamentnej únie a voľbu ich predsedov , tlač 103.) Otváram rozpravu k tomuto bodu programu, do ktorej som nedostal žiadnu písomnú prihlášku. Pýtam sa teraz, či sa chce niekto prihlásiť do rozpravy ústne. Nie je tomu tak, vyhlasujem rozpravu za skončenú. Prerušujem rokovanie do 11.20 hod., kedy budeme hlasovať. (Prestávka.) (Po prestávke.)